GiliGold/VAD_KnessetCorpus huggingface dataset:
יוסי כץ: האם לא הגיע הזמן שגם הצעת חוק ההסדרים תעבור תהליך של תזכיר הצעת חוק.
יוסי כץ: כך יוכלו להגיב עליה גורמים שונים.
אוהד מראני: אבדוק זאת.
אוהד מראני: אני מבקש להעיר: חברי הכנסת לא הצביעו כאן על נזקים שנעשו בשל חוק ההסדרים, וגם אני לא יודע על מקרים כאלה.
יואל נוה: יש חלקים בחוק ההסדרים שאינם קשורים לתקציב אבל יש להם משמעות למדיניות הכלכלית.
יואל נוה: דוגמאות ליוזמות חיוביות הן למשל כל תהליך הרפורמה בתקשורת, למעט התיקון האחרון בחוק הבזק, שהזכירה ח"כ חזן.
יואל נוה: זה לא הוגש בחוק ההסדרים אלא נעשה כולו בוועדת הכלכלה.
יואל נוה: אך פתיחת תחום התקשורת בעשור האחרון – טלפונים ניידים וכל החקיקה שנדרשה, חוק התקשורת הבין-לאומית בנושא הלוויין והכבלים, והתחרות בתקשורת הפנים ארצית – כל אלה, למעט השלב האחרון, נעשו במסגרת חוק ההסדרים.
אופיר פינס-פז: מה לגבי ביטול התפלת המים?
יואל נוה: יש נושאים הקשורים לתחבורה הציבורית שהיסודות החוקתיים שלהם עברו בחוק ההסדרים.
יואל נוה: יש כמה הישגים במשק הישראלי ב15- השנים האחרונות, שנובעים מחוק ההסדרים.
יוסי כץ: אך למה לא לעשות זאת באופן תקין?
יעקב ליצמן: צריך לקחת בחשבון שעשויות להיות הסתייגויות, שירצו להעביר נושאים לוועדה ועוד.
יואל נוה: כמו שאמרה גב' אלחנני, 60% מהתקציב הוא תלוי חקיקה.
יואל נוה: כשהממשלה מחליטה על סדרי העדיפויות, וכשצריך להוסיף סכומים רבים לביטחון ולנושאים אחרים – האם המשמעות היא שכל מה שמעוגן בחקיקה, והיקף החקיקה הולך וגדל, צריך להתקבל?
יואל נוה: האם צריך להתעלם ממנו לגמרי?
יואל נוה: לדעתנו זה לא נכון.
יואל נוה: המשמעות היא שיש צורך בתיקוני חקיקה כדי לבצע שינוי בסדרי העדיפויות.
יואל נוה: תיקוני החקיקה צריכים להתכנס למועד אחד, מועד אישור התקציב.
יואל נוה: ח"כ בוים גם אמר שיש נושאים שחוזרים מדי שנה.
יואל נוה: כלומר, הם בעצם פוצלו מחוק ההסדרים, הם נמצאים בוועדה, ולוועדה יש את זכות מלאה לדון בהם.
יואל נוה: אולם היו מקרים שהתהליך בוועדה אמור היה להתקיים אך הוא לא התקיים.
אוהד מראני: אני מבקש להוסיף מילת סיכום על חוק ההסדרים: שנת 2002 עלולה להיות שנה קשה בגלל המציאות המדינית-הביטחונית בעולם ובגלל שוקי ההיי-טק.
אוהד מראני: בשנה כזאת חשוב לנו שבעתיים לקדם את יעדי התקציב: להשיג צמיחה, לנסות להימנע מסערה כלכלית.
אוהד מראני: אני יודע שבכל שנה משרד האוצר אומר שהשנה הקרובה תהיה שנה קשה.
אוהד מראני: אבל התמונה השנה די ברורה, גם למפקפקים.
אוהד מראני: במצב כזה אנחנו מצווים להשתמש בכל מכשיר אפשרי כדי לקדם את יעדי התקציב ואת יעדי המשק.
אוהד מראני: חוק ההסדרים הוא בהחלט מכשיר אפקטיבי שמקדם את יעדי המשק.
יוסי כץ: אני מודה למנכ"ל משרד האוצר.
יוסי כץ: אני חושב שזה היה דיון טוב.
יוסי כץ: כל אחד יסיק את המסקנות שלו ממנו.
אפי אושעיה: הנושא הראשון בסדר יומנו הוא ערעורים על החלטת יושב ראש הכנסת והסגנים שלא לאשר דחיפות הצעות לסדר היום - 1.
אפי אושעיה: של חבר הכנסת אחמד טיבי בנושא: המתקפה האמריקאית על אפגניסטן והריגת אזרחים אפגנים חפים מפשע.
א' האן: איננו.
אפי אושעיה: כיוון שחבר הכנסת אחמד טיבי לא נמצא – ערעורו נדחה.
זבולון אורלב: נעבור לנושא הבא בסדר יומנו – שונות.
אפי אושעיה: יושב ראש הכנסת, חבר הכנסת אברהם בורג, יעדר מן הארץ בשליחות ממלכתית מטעם משרד החוץ, לצורך הסברה, מיום ל' בתשרי התשס"ב – 17 באוקטובר 2001 עד יום ד' בחשון התשס"ב – 21 באוקטובר 2001.
אפי אושעיה: ועדת הכנסת מתבקשת לקבוע ממלא מקום ליושב ראש הכנסת לתקופה זו.
אפי אושעיה: המלצת היושב ראש – סגן יושב ראש הכנסת חבר הכנסת דוד טל.
אפי אושעיה: אני מעמיד להצבעה את המלצת יושב ראש הכנסת.
אפי אושעיה: המלצת יושב ראש הכנסת התקבלה.
ארבל אסטרחן: עד לחזרתו של יושב ראש הכנסת לארץ.
אפי אושעיה: כיוון שחבר הכנסת זבולון אורלב הגיע זה עתה לישיבה אנחנו חוזרים לנושא שכבר דנו בו – ערעורים על החלטת יושב ראש הכנסת והסגנים שלא לאשר דחיפות הצעות לסדר היום.
אפי אושעיה: ערעורים על החלטת יושב ראש הכנסת והסגנים שלא לאשר דחיפות הצעות לסדר היום
אפי אושעיה: חבר הכנסת אורלב, הנושא שבגינו הגשת ערעור על החלטת יושב ראש הכנסת והסגנים חשוב מאד – העיצומים במשרד העבודה והרווחה ובמשרד התחבורה, ולפנים משורת הדין אני מעמיד את הערעור להצבעה.
זבולון אורלב: אני לא יכול להצביע.
עבד-אלמאלכ דהאמשה: אני נגד.
זבולון אורלב: גם אתה לא יכול להצביע.
זבולון אורלב: אתה מייצג את הנשיאות.
עבד-אלמאלכ דהאמשה: הגעתי במיוחד לישיבה הזאת כדי להצביע.
סגן מזכיר הכנסת דוד לב: חבר הכנסת דהאמשה הוא חבר ועדת הכנסת והוא מצביע כחבר הוועדה.
אפי אושעיה: היות והשביתה מתמשכת ואין מגיעים לפיתרון במשא ומתן המתנהל במשרדים שעליהם חבר הכנסת זבולון אורלב מדבר, אולי העלאת הנושא במליאת הכנסת באופן חריג, מעבר למכסה - - -
עבד-אלמאלכ דהאמשה: העניין הזה נדון בתחילת הישיבה ונפל.
עבד-אלמאלכ דהאמשה: בפני חבר הכנסת אורלב פתוחה האפשרות להעלות את הנושא שעליו הוא מדבר בצורת שאילתה או בוועדה, מכל מקום לא באמצעות ערעור.
אפי אושעיה: מדוע?
אפי אושעיה: כיוון שהעניין הועלה כבר ולא אושר?
עבד-אלמאלכ דהאמשה: העניין הזה כבר נדון והצבענו עליו.
אפי אושעיה: אם כך הדיון הסתיים בנושא הזה.
אפי אושעיה: נעבור לנושא האחרון בסדר יומנו - מימון הוצאות הגנה משפטית לחברי הכנסת.
אפי אושעיה: מימון הוצאות הגנה משפטית לחברי הכנסת
אפי אושעיה: בעניין מימון הוצאות הגנה משפטית לחברי הכנסת אני מבקש להתייעץ עם היועצת המשפטית של הכנסת שכן הנושא הזה, לפי דעתי, הינו כבד משקל ובעל משמעות ולא הייתי רוצה שנדון בו בפורום כל כך מצומצם של חברי כנסת.
אפי אושעיה: דיברתי אתמול עם עורכת דין ארבל אסטרחן ואני מתלבט אם לקיים את הדיון בנושא כזה עם יושב ראש שהוא ממלא מקום היושב ראש הקבוע של ועדת הכנסת, ובלי נוכחות חברי הוועדה.
אפי אושעיה: האם לא כדאי לדחות את הישיבה בנושא הזה לזמן אחר כאשר היושב ראש הקבוע של הוועדה הזאת יכבד את הישיבה בנוכחותו ותהיה גם נוכחות יותר גדולה של חברי כנסת?
אפי אושעיה: לידיעתכם, אני באופן עקרוני בעד העניין ואני גם יכול לסיים את הדיון בנושא הזה תוך חמש דקות אבל זה לא יהיה נכון.
אנה שניידר: זה לא כל כך פשוט שכן הנחנו על שולחן הוועדה מסמך עם סעיפים שונים שצריך לקבל החלטה לגביהם.
אפי אושעיה: אני לא מתכוון "למרוח" את העניין ולכן אני מציע שאם אנחנו מתכוונים לקיים דיון רציני בנושא מימון הוצאות הגנה משפטית לחברי הכנסת, אני רוצה להתייעץ גם איתך וגם עם עורכת דין ארבל אסטרחן ולשאול האם ראוי לקיים את הדיון הזה בנוכחות כל כך דלילה של חברי כנסת?
אנה שניידר: ההחלטה היא אך ורק שלך.
אפי אושעיה: איזו עצה את יכולה לתת לי לגבי השאלה ששאלתי?
אנה שניידר: אני מצדדת בשילובם של חברי הכנסת בסוגייה שהונחה על שולחן הוועדה, גם בכך שיתקיים דיון רציני בנושא, ואני ממליצה לוועדה לבדוק כל סעיף וסעיף מהמסמך שהונח על שולחנה.
אנה שניידר: בנינו אותו בצורה כזאת שהעמדנו בפני חברי הוועדה את השאלות שאותן צריך לשקול ולקבל לגביהן החלטה.
אנה שניידר: בחמש דקות בוודאי שאי אפשר לסיים את הנושא.
אפי אושעיה: אם נקיים דיון בינינו, יחד עם חבר הכנסת דהאמשה ואנכי, במשך שעה, האם הוא יהיה מקובל עלייך?
אנה שניידר: אני חוזרת ואומרת שהעניין נתון לשיקול דעתך.
אפי אושעיה: מה דעתך, חבר הכנסת דהאמשה?
עבד-אלמאלכ דהאמשה: אני נוטה לקבל את הצעתך לדחות את הדיון למועד אחר ולשעה יותר מאוחרת שכן אילו הישיבה של הבוקר היתה נקבעת לשעה אחת עשרה, לדוגמה, יש להניח שיותר חברי כנסת - - -
אפי אושעיה: בניהול היושב ראש הקבוע של ועדת הכנסת.
הישיבה בנושא: אני מודה לכם.
הישיבה בנושא: הישיבה נעולה.
יוסי כץ: שלום לכולם, אני מתכבד לפתוח את ישיבת הכנסת.
יוסי כץ: הנושא הראשון בסדר יומנו עניינו קביעת מסגרת דיון להצעות להביע אי אמון בראש הממשלה.
יוסי כץ: סיעות רע"מ-חד"ש-עמ"ל-תע"ל-בל"ד הגישו ליושב ראש הכנסת הצעה להביע אי אמון בראש הממשלה בשל המדיניות הכלכלית חברתית של הממשלה כלפי המגזר הערבי; מצב היישובים הלא מוכרים בנגב והחלטת הממשלה לא להחזיר את עקורי איקרית וברעם (רע"מ-חד"ש-עמ"ל-תע"ל-בל"ד).
יוסי כץ: ההצעה אמורה להיות נדונה בישיבת הכנסת היום וועדת הכנסת מתבקשת לקבוע מסגרת דיון.
יוסי כץ: אני מציע מסגרת דיון כמקובל.
אריה האן: אין כמקובל; צריך להחליט על המסגרת שכן יש אפשרויות שונות.
אריה האן: יש אפשרות להקציב זמן, ויש אפשרות להודעות סיעות.
יוסי כץ: אני מבין שלכל אחת מהסיעות הערביות יש עשר דקות - - -
אריה האן: לא; רק עשר דקות.
אריה האן: אחד מנמק, חבר הכנסת טלב אלסאנע.
יוסי כץ: מה אחר כך?
אריה האן: כל סיעה תדבר.
אריה האן: חברת הכנסת נעמי חזן, האם את מוכנה לקבל מסגרת של הודעות סיעות?
יוסי כץ: איך נהגנו בפעם האחרונה?
נעמי חזן: שמונה דקות, שש דקות, ארבע דקות - - -
יוסי כץ: הנושא מספיק חשוב כדי לקיים לגביו דיון מסודר בסדר גודל של כשעתיים.
יוסי כץ: מכל מקום אני מציע שכל סיעה תקבל רשות דיבור של חמש דקות.
נעמי חזן: בלי מידרג של גודל הסיעות?
עבד-אלמאלכ דהאמשה: כל סיעה תקבל חמש דקות?
סגן מזכיר הכנסת דוד לב: כל סיעה תקבל חמש דקות.
נעמי חזן: אני נמנעת ואני מבקשת לציין שאני קצת חוששת מתקדימים שכן לא ייתכן שסיעה גדולה תהיה על אותו משקל כמו סיעת יחיד.
יוסי כץ: מדובר על החלטה חד פעמית שנובעת מהשבוע הצפוף בו אנחנו נמצאים, מהנסיבות המיוחדות, ולהזכירכם, אנחנו עוד אמורים לקיים ישיבת אבל השבוע.
יוסי כץ: ההצעה, כאמור, אושרה.
יוסי כץ: כל סיעה תקבל חמש דקות כדי להתבטא.
יוסי כץ: נעבור לנושא הבא בסדר יומנו - קביעת מסגרת דיון למכלול נושאים בישיבת הכנסת לפי סעיף 86(א).
יוסי כץ: קביעת מסגרת דיון למכלול נושאים בישיבת הכנסת, לפי סעיף 86(א)
יוסי כץ: יושב ראש הכנסת והסגנים, בישיבתם היום, החליטו להשתמש בסמכותם על פי סעיף 86(א) לתקנון הכנסת ולקיים דיון סיעתי במכלול הנושאים הרצופים ברשימה שצורפה למסמך.
יוסי כץ: ועדת הכנסת מתבקשת לקבוע מסגרת לדיון סיעתי בנושאים אלו.
עבד-אלמאלכ דהאמשה: האם הכוונה היא לדיון אישי?
יוסי כץ: עשרות חברי כנסת הגישו הצעות לסדר בנושא ההתנקשות בחייו של השר רחבעם זאבי, בעניין התגובה הישראלית והכניסה לשטחי A, בנושא מדיני שקשור לנסיעתו של שר החוץ לארצות הברית ולדברי שר החוץ של דנמרק.
יוסי כץ: הרעיון מדבר על רצח שר התיירות וההתפתחויות בעקבותיו כנושא כולל שנקיים סביבו דיון סיעתי.
יוסי כץ: עליי העניין הזה מקובל ואם הנשיאות החליטה - - -
אריה האן: כל הנשיאות החליטה על כך.
יוסי כץ: על איזו מסגרת זמן חשבתם?
נעמי חזן: מדובר על דיון אישי ואני מציעה שלוש דקות לכל נואם.
בנימין אלון: אני מציע לקיים דיון סיעתי.
עבד-אלמאלכ דהאמשה: דיברנו על דיון אישי.
אריה האן: בנושא חוץ וביטחון – הדיון יהיה סיעתי על פי סעיף 47.
נעמי חזן: אם כך אני מבקשת שיתקיים דיון אישי בן שלוש דקות לכל נואם.
עבד-אלמאלכ דהאמשה: כך דיברנו בנשיאות.
אריה האן: מדובר על נושא מדיניות החוץ ומדיניות הביטחון.
בנימין אלון: על פי איזה סעיף ביקשו את הדיון?
אריה האן: 86(א).
יוסי כץ: אם חברי כנסת מסיעות שונות הגישו הצעות לסדר היום בנושא אחד או הצעות שונות באותו עניין כאשר אותן סיעות מהוות רוב בכנסת, רשאים יושב ראש הכנסת והסגנים לראות את הנושא כאילו החליטה הכנסת לדון בו בעקבות הצעה לסדר היום והנושא ייכלל בסדר היום של הכנסת.
יוסי כץ: הוחלט על דיון סיעתי.
אריה האן: סעיף 47 מדבר על דיון סיעתי.
נעמי חזן: הנשיאות החליטה לאחד שלוש קבוצות של הצעות לסדר שהוגשו על ידי חברי סיעות שונות כאשר מדובר על נושא מרכזי שהונח על סדר היום אשר לגביו חברי הכנסת רוצים להתבטא.
נעמי חזן: אחד מהשיקולים של הנשיאות, ויתקנו אותי החברים אם אני טועה, להפוך את העניין על פי סעיף 86(א) לדיון זאת אומרת לתת אפשרות לחברי הכנסת להתבטא ולכן אני מבקשת שיתקיים בעניין הזה דיון אישי במסגרת של שלוש דקות לכל נואם.
יוסי כץ: רשות הדיבור לחבר הכנסת אליעזר זנדברג.
אליעזר זנדברג: אני מבקש לשאול מתי הדיון הזה אמור להתקיים בין אם הוא סיעתי ובין אם הוא אישי?
אריה האן: מחר.
אליעזר זנדברג: אני מציע לקיים את הדיון בצורה כזאת שבסופו לא תהיה החלטה בכלל, כלומר חברי הכנסת יתבטאו אבל לא תהיה בסוף הדיון החלטה, ואז להמשיך אותו אחרי אי האמון היום.
אליעזר זנדברג: מי שירצה להישאר ולדבר – ידבר, ומחר לא יהיה לחץ על סדר היום.
יוסי כץ: מה אתה מציע בעצם?
אליעזר זנדברג: לקיים דיון אישי בתנאי שהוא יתקיים היום אחרי הצעת אי האמון, ובסופו לא תתקבל החלטה מסוג כלשהו.
בנימין אלון: אני סבור שצריך לקיים בעניין הזה דיון אישי אחרי אי האמון ואני גם מציע לתת הזדמנות לכולם לדבר.
בנימין אלון: להזכירכם, אי האמון לא עוסק בנושאים שעל סדר היום, זה בדיוק סדר היום וזה גם מה שחברי הכנסת ביקשו.
עבד-אלמאלכ דהאמשה: גם אני תומך בהצעה הזאת וכך גם הבנתי בנשיאות כאשר דיברנו על העניין הזה.
עבד-אלמאלכ דהאמשה: אין לי כל בעיה שהנושא הזה יועלה לדיון אחרי הצעת אי האמון.
יוסי כץ: אדוני מזכיר הכנסת, האם אני מבין נכון שהשאלה אם לקבוע שמדובר בדיון אישי, נתונה לסמכונתנו?
אריה האן: כן, למרות למרות שסעיף 47 - - -
יוסי כץ: אני חושב שהתקופה שבה אנחנו נמצאים, כאשר מצד אחד מדובר על רצח של שר בישראל ומן הצד האחר, להבדיל אלף אלפי הבדלות, כניסה מסיבית של מדינת ישראל לשטחי A שהיא איננה דבר של מה בכך, מצדיקה לקיים דיון אישי - - -
אברהם בורג: אני מבקש להעיר לחבר הכנסת זנדברג שאין דבר כזה שאפשר לקבוע דיון בלי סיכום.
אברהם בורג: בהסכמה אפשר לומר שלא מגישים הצעות סיכום.
עבד-אלמאלכ דהאמשה: זאת צריכה להיות בבחינת המלצה של הוועדה.
יוסי כץ: דיה לצרה בשעתה.
יוסי כץ: אני הצעתי לקבוע דיון אישי בן שלוש דקות - - -
בנימין אלון: אפשר לקבוע שיתקיים דיון בלי הצבעה.
אברהם בורג: אם לא תהיינה הצעות סיכום - הדיון יסתיים היום, ואם מישהו ירצה להציע הצעת סיכום – ההצבעה תתקיים במועד אחר.
אריה האן: הממשלה יכולה לנצל את זכותה לפתוח את הדיון והיא גם יכולה לנצל את זכותה לסכם אותו, אז אם השר המתאם יגיד שנסכם את הדיון מחר - - -
יוסי כץ: אני מעמיד להצבעה את ההצעה המדברת על דיון אישי בן שלוש דקות שיתקיים היום.
נעמי חזן: הוא לא חייב להיות היום.
יוסי כץ: המועד נתון לשיקול דעתו של יושב ראש הכנסת.
יוסי כץ: אני מעמיד להצבעה את ההצעה המדברת על דיון אישי בן שלוש דקות.
יוסי כץ: נעבור לנושא הבא בסדר יומנו – קביעת סדרי דיון לישיבת האבל לזיכרו של השר רחבעם זאבי ז"ל.
יוסי כץ: קביעת סדרי דיון לישיבת האבל לזיכרו של השר רחבעם זאבי ז"ל
יוסי כץ: רבותיי, מקובל לקיים ישיבת אבל או בתום השבעה או בתום השלושים.
יוסי כץ: אני מבין שהיתה התייעצות עם המשפחה בה הוחלט לקיים את הישיבה האמורה בתום השבעה להרצחו של השר רחבעם זאבי ז"ל כאשר המועד נופל על יום רביעי, תאריך שמקובל גם על יושב ראש הכנסת, בשעה אחת עשרה, בתיאום עם המשפחה.
אברהם בורג: תודה אדוני יושב ראש הוועדה.
אברהם בורג: תקנון הכנסת קובע בסעיף 58 (ב) "נפטר חבר הכנסת או חבר הממשלה בעת כהונתו,..." וכו' וכו', "...
אברהם בורג: תקיים הכנסת ישיבה מיוחדת לזכרו.
אברהם בורג: יושב ראש הכנסת יפתח בדברים לזכרו של הנפטר ויכול שינאמו שני חברי הכנסת שקבע יושב ראש הכנסת לכך.
אברהם בורג: ".
אברהם בורג: כלומר המסגרת ברורה.
אברהם בורג: יש לי חשש מפני ישיבה כזאת שכן ביום רביעי שעבר קיימנו כבר ישיבה, לא נכחתי בה אבל שמעתי שהיא היתה בעלת עוצמה רגשית גבוהה מאד מאד, התקיימה לוויה עם כבוד עצום למת מכאן ועד בית הקברות, אז להגיע עכשיו לישיבת כנסת שבה ידברו שלושה חברי כנסת שאחד מהם, לפחות היושב ראש, אמר את דברו, - זה אומר משהו על איזשהו מימד של ירידה במעמד שאנחנו מדברים עליו.
אברהם בורג: אינני סבור שאפשר יהיה להגיע לאותה התעלות שהיתה סביב הטראומה, הרצח הלוויה וכו'.
אברהם בורג: מן הצד האחר מדובר על זכות מוקנית - - -
בנימין אלון: מה, בדיוק, כתוב בתקנון?
בנימין אלון: בתום השבעה או בתום השלושים?
אברהם בורג: "נפטר חבר הכנסת.
אברהם בורג: .." וכו', "...
אברהם בורג: יושב ראש הכנסת יפתח בדברים לזכרו של הנפטר..." וכו'.
בנימין אלון: זאת אומרת שאפשר לקיים את הישיבה הזאת גם בתום השלושים.
אריה האן: נכון, אבל המשפחה ביקשה לקיים את ישיבת האבל בתום השבעה.
אברהם בורג: הייתי אתמול אצל המשפחה במעמד של ניחום אבלים ולא הרגשתי נוח או לא הרגשתי במספיק אינטימיות כדי לדבר על העניין הזה עם המשפחה כיוון שהיו במקום הרבה מאד אנשים.
אברהם בורג: אבל לו הייתי נשאל – הייתי ממליץ למשפחה לוותר על העניין הזה בכלל.
אברהם בורג: אני מבקש להפנות שתי שאלות לא פורמליות לחבר הכנסת בני אלון; 1 – האם מדובר על עמדת סיעה?
אברהם בורג: 2 – אולי כדאי לדבר עם המשפחה ולהבהיר לה את המשמעות של ישיבה כזאת שיכול להיות שלא יגיעו אליה כל חברי הכנסת, יכול להיות שאחדים מהן ייצאו באמצע וכו'.
נעמי חזן: אני מבקשת לשאול שאלה את חבר הכנסת בני אלון בדיוק באותה הרוח; האם אין מקום לדבר עם המשפחה כדי לקיים את הישיבה האמורה ביום השלושים?
בנימין אלון: היתה הידברות מוקדמת של מזכיר הכנסת עם המשפחה בה נדונו אפשרויות מסויימות שיש בהן מן הייחוד ויכול בהחלט להיות שעל פי האות היבשה של התקנון – המשפחה תרצה לשקול את הדבר שוב.
אברהם בורג: אני לא רוצה שנדבר ברמזים.
אברהם בורג: המשפחה שאלה, בשיחה שהתקיימה עם אריה האן, האם ניתן להשמיע איזשהו קטע מוזיקה, או הקראה מפיו של חיים טופול, לדוגמה, במליאה?
אברהם בורג: אחרי שבדקנו את העניין הסתבר לנו שביום הזיכרון השלישי ליצחק רבין עלתה הצעה כזאת והיתה לגביה התנגדות מקיר לקיר גם מצד העבודה וגם מצד הליכוד.
יוסי כץ: היתה בקשה כזאת מצד המשפחה?
אברהם בורג: העניין הזה הועלה.
אברהם בורג: מכל מקום יש בעיה גדולה מאד לקבוע דבר כזה כיוון שאפשר לקבוע משהו שנראה אסתטי לגבי אחד אבל מחר מישהו יבקש משהו אחר שייראה אסתטי לשני, וכך לא יהיה לדבר סוף.
אברהם בורג: אני לא ממליץ לוועדה ליצור תקדים מהסוג הזה.
בנימין אלון: אני מציע, אם הדבר ייראה ליושב ראש הוועדה, הואיל ויש כמה התפתחויות, שאני אתייעץ בקשר לכך עם המשפחה כדי שנדחה את הישיבה - - -
אברהם בורג: אם מדובר על השלושים – כי אז יש לנו זמן.
בנימין אלון: גם אם מדובר על השבעה.
אברהם בורג: יש גם הצעה שהוצעה על ידי סגן מזכיר הכנסת דוד לב, שאם המשפחה תוותר על המליאה כי היתה כבר ישיבת מליאה, בעצם, ומדובר על ישיבת מליאה במתכונת הקפואה, הפורמלית מאד שאני מדבר עליה, ההצעה היא לקיים בשלושים, באודיטוריום, משהו יותר רחב שאליו יהיה אפשר להביא את חיים טופול או את להקת פיקוד מרכז וכו'.
יוסי כץ: אני מבקש שחבר הכנסת בני אלון ייקח על עצמו להתייעץ עם המשפחה בעניין הזה.
בנימין אלון: בינתיים נשאיר את הסעיף הזה פתוח.
יוסי כץ: בשביל קביעת סדרי דיון רגילים על פי התקנון – לא צריכים אותנו.
יוסי כץ: כאמור, כדי לקיים ביום רביעי ישיבה במתכונת שקבועה בתקנון - בשביל זה לא צריכים אותנו.
יוסי כץ: יושב ראש הכנסת יחליט מי יהיו שני חברי הכנסת שידברו ובזה נגמור את הסיפור.
יוסי כץ: אם מדובר על השלושים כי אז בוודאי שיש זמן אבל והיה והמשפחה תעדיף לקיים את הישיבה במתכונת חצי חיצונית, כלומר לא במליאת הכנסת אלא באודיטוריום או בטרקלין או באיזשהו מקום אחר - ממילא חבר הכנסת בני אלון יבוא בדברים איתה ויודיע לנו על כך.
בנימין אלון: האם היה איזשהו פרסום תקשורתי או רשמי לגבי ישיבת האבל ביום רביעי?
אריה האן: במקרה כזה אנחנו תמיד פונים למשפחה.
אריה האן: ברגע שהמשפחה אמרה שהיא מבקשת לקיים את ישיבת האבל ביום רביעי - התארגנו לכך אתמול שכן כתוב בתקנון איך מבצעים ישיבה מיוחדת כזאת.
נעמי חזן: שלחתם כבר הזמנות לאותה ישיבה?
אריה האן: כן, לסגל א'.
אברהם בורג: חבל, אבל אין שום בעיה להוציא להן תיקון.
אברהם בורג: חבל שההזמנות כבר נשלחו אבל משהן נשלחו – אין בעיה לתקן את העניין.
אברהם בורג: זה לא סוף העולם.
משה גפני: יושב ראש הישיבה אמר עוד ביום רביעי שעבר שתתקיים ישיבת אבל בשבוע שלאחר מכן.
אברהם בורג: דווקא בעניין הזה אני מציע לכם להיות יותר גמישים ופחות פורמליים כיוון שאם מדובר על ארוע שהוא יותר נכון וגם על דעת המשפחה - נספוג את הטכניקה של: פרסמנו או לא פרסמנו.
יוסי כץ: תמיד עומדת בפנינו אפשרות שלישית – לקיים ישיבה על פי התקנון בדיוק ביום רביעי, ובשלושים לקיים טקס מסוג אחר.
משה גפני: אדוני יושב ראש הוועדה, אני מקבל את עמדת יושב ראש הכנסת אבל אילו המשפחה היתה שואלת אותי כי אז הייתי מציע לה לקיים דיון במליאה על פי התקנון, בלי כל הדברים מסביב, ולאחריה לעשות משהו באודיטוריום.
אברהם בורג: חבר הכנסת בני אלון יתייעץ עם המשפחה ויחזור אלינו עם המלצה.
אריה האן: אני מבקש לקבל ממנו תשובה עוד היום.
בנימין אלון: יושב ראש ועדת הכנסת צודק שכן אם מדובר על המתכונת הרגילה - כי אז לא צריך לקבל אישור מוועדת הכנסת - - -
אריה האן: נכון, אבל אני מבקש בכל זאת לקבל תשובה עוד היום.
יוסי כץ: נעבור לנושא הבא בסדר יומנו - הרכב הוועדה המשותפת של ועדת החוקה, חוק ומשפט וועדת החוץ והביטחון לחוק האזנת סתר.
יוסי כץ: הרכב הוועדה המשותפת של ועדת החוקה, חוק ומשפט וועדת החוץ והביטחון לחוק האזנת סתר
יוסי כץ: רבותיי, מדובר על עניין פורמלי.
יוסי כץ: יש ועדה משותפת של ועדת החוקה, חוק ומשפט וועדת החוץ והביטחון, לחוק האזנת סתר ומדובר רק על החלפת חברים בתוכה.
יוסי כץ: בוועדה המשותפת חברים ארבעה, שניים מוועדת החוקה, חוק ומשפט ושניים מוועדת החוץ והביטחון והבקשה שהונחה על שולחננו היא למנות את חברי הכנסת מוועדת החוקה, חוק ומשפט – אופיר פינס-פז ואמנון רובינשטיין, ומוועדת החוץ והביטחון למנות את חברי הכנסת דוד מגן וחיים רמון.
משה גפני: מדוע מדובר על ארבעה חברי כנסת?
יוסי כץ: זה מה שהחוק קובע.
יוסי כץ: כאמור, אני מעמיד את הבקשה להצבעה.
עבד-אלמאלכ דהאמשה: אני מבקש להסב את תשומת לבכם לכך שמביאים בפנינו משהו מוכן שלא נעים לסרב לו.
עבד-אלמאלכ דהאמשה: לנו יש חבר גם בוועדת החוקה, חוק ומשפט וגם בוועדת החוץ והביטחון לכן אני מבקש שאחד מהחברים שלנו יכהן באותה ועדה.
יוסי כץ: מדובר על ועדה שכבר קיימת, שבה מחליפים את חברי הכנסת דן מרידור ועוזי ברעם מוועדת החוץ והביטחון, חבר הכנסת אופיר פינס-פז יחליף את יושב ראש הוועדה, וחבר הכנסת אמנון רובינשטיין יחליף את חבר הכנסת צחי הנגבי.
עבד-אלמאלכ דהאמשה: אינני מתנגד לבקשה אם כי אינני שש להרים את ידי בעדה בהצבעה.
נעמי חזן: סיעת מרצ הגישה הצעת אי אמון בראש הממשלה לשבוע הבא שבו, להזכירכם, תתקיים ישיבה מיוחדת לזיכרו של יצחק רבין.
נעמי חזן: כיוון שכך אנחנו מבקשים שהדיון בהצעת אי האמון שלנו תידון ביום שלישי.
אריה האן: על פי החוק הישיבה שנקיים לזיכרו של יצחק רבין תהיה הישיבה היחידה שנקיים באותו היום.
אריה האן: בשעה שלוש תהיה עלייה לקברו, חברי הכנסת יעלו לקבר ויחזרו רק בשעה חמש, ואז תתקיים הישיבה המיוחדת.
אריה האן: מבחינה טכנית אי אפשר לקיים באותו היום דיון בהצעת אי האמון.
נעמי חזן: לכן אנחנו מבקשים לקיים את הדיון בהצעת אי האמון ביום שלישי.
יוסי כץ: על מה אתם מגישים את הצעת אי האמון?
נעמי חזן: מדובר על נושאים מדיניים, ואני מבקשת להזכיר לכם שדיון בהצעת אי אמון כמעט דוחה כל דבר אחר ולכן אנחנו דורשים לקיים את הדיון בהצעת אי האמון - - -
אריה האן: ביום שלישי התקציב יוגש על ידי שר האוצר.
נעמי חזן: אפשר לקיים את הדיון בהצעת אי האמון לפניו או אחריו.
נעמי חזן: אני חוזרת ומדגישה שדיון בהצעה להביע אי אמון בראש הממשלה, על פי התקנון, הוא הנושא הראשון בסדר היום בשבוע אבל משום שביום שני לא תתקיים ישיבה רגילה, אנחנו מבקשים שהנושא הראשון על סדר היום ביום שלישי יהיה הצעה להביע אי אמון, ולאחר מכן - - -
משה גפני: יש לי הצעה - - -
יוסי כץ: העלית בפנינו בעיה ואנחנו נעמיד אותה להכרעה.
נעמי חזן: לא, אני לא יודעת אם הנושא הזה צריך להיות מוכרע בכלל על ידי הוועדה.
נעמי חזן: התקנון מדבר בפירוש על הנושא הזה - - -
יוסי כץ: חברת הכנסת נעמי חזן, צדיק – מלאכתו נעשית על ידי אחרים - - -
נעמי חזן: אני מבקשת שהיועצת המשפטית לכנסת תתייחס לעניין הזה.
יוסי כץ: אני מתכבד לפתוח את הישיבה בבקשה של יושב-ראש ועדת הכלכלה להקדמת הדיון בהצעת חוק סיוע לענף התיירות (תיקוני חקיקה) (הוראת שעה).
יוסי כץ: חבר הכנסת פורז, בקצרה מה מהות הבקשה.
אברהם פורז: אדוני היושב-ראש, ועדת הכלכלה יחד עם ועדת הכספים קיימו דיון משותף יחד עם השר רחבעם זאבי המנוח והצעת החוק היא פרי יוזמתו ורעיונותיו.
אברהם פורז: הוא ביקש מאתנו לעזור לענף התיירות ברוח הדברים שאמורים בהצעת החוק.
דוד לב: ובתמיכת ועדת העבודה והרווחה.
יוסי כץ: מי בעד מתן פטור מחובת הנחה לדיון טרומי בלבד ירים את ידו?
יוסי כץ: ה צ ב ע ה הוחלט להקדים את הדיון בהצעת חוק סיוע לענף התיירות (תיקוני חקיקה) (הוראת שעה), פ/2892 של חבר-הכנסת אברהם פורז וקבוצת חברי כנסת בקריאה טרומית.
יוסי כץ: מימון הוצאות הגנה משפטית לחברי הכנסת
יוסי כץ: אנחנו ממשיכים בישיבה.
יוסי כץ: למעשה, הנושא שאנחנו דנים בו הוא: החזר הוצאות הגנה משפטית לחברי הכנסת.
יוסי כץ: רק למען הפרוטוקול, אני עצמי התמודדתי עם בעיה דומה עקב הליכים של הבג"ץ, שבהם נתבקשתי על ידי היועץ המשפטי לממשלה לקחת עורך-דין פרטי.
יוסי כץ: הוא ביקש ממני למרות שהעתירה כוונה נגד הממשלה.
יוסי כץ: הרי בסופו של דבר הממשלה החליטה ולא אני למנות אדם אחר בתור שגריר והתוצאה היתה שההליך המשפטי נקטע באיבו.
יוסי כץ: התברר לי בבירור שערכתי שהוועדה הציבורית לא מממנת הוצאות הגנה משפטית, ולא מדובר פה בהליכים פליליים, מדובר בתביעה שהיתה נגד המדינה על צעדים שהיא נקטה וההחלטה היתה של המדינה, כמובן.
יוסי כץ: אני באופן אישי החלטתי בסופו של דבר לממן את זה באמצעים שלי, אבל אני מניח שגם ההחלטה שלי היתה תלויה בסדרי הגודל.
יוסי כץ: אילו הייתי נדרש לשלם סכומי עתק, יכול להיות שהייתי גם מגיע לוועדה.
יוסי כץ: אני רוצה, למען הפרוטוקול לפחות, שיהיה ברור שאני מרשה לעצמי לעמוד בראש הישיבה משום שזה לא נוגע אלי.
יוסי כץ: אני החלטתי את מה שהחלטתי.
יוסי כץ: אגב, יש הצעת חוק שלי, זה גם מקרי לחלוטין, שהוגשה בתקופת נתניהו.
יוסי כץ: כשהייתי יושב-ראש הוועדה לענייני ביקורת המדינה עלתה השאלה של מימון ההגנה המשפטית של ראש הממשלה דאז מר נתניהו.
יוסי כץ: בעקבות הדיון הזה חשבתי שזה צודק ונכון לממן הגנה משפטית של שר או סגן שר או עובד ציבור ולעגן את זה בחקיקה ולא להשאיר את זה תלוי ועומד באיזה מין החלטת ממשלה.
יוסי כץ: רתמתי להצעה הזו מספר חברי כנסת, הנחתי אותה על שולחן הכנסת והיא עברה והגיעה לוועדת החוקה של הכנסת.
יוסי כץ: שם הממשלה אמרה שיש איזו ועדה בראשות שמואל זיסקינד.
יוסי כץ: החקיקה הזו נתקעה בצורה לא מוצדקת.
יוסי כץ: אני בהחלט חושב שיש בעיה אמיתית, היא לא קשורה לעניין של השר הנגבי.
יוסי כץ: יש בעיה אמיתית של חברי כנסת, שמסיבה כזו או אחרת, נתבעים או נחשדים במסגרת מילוי תפקידם.
יוסי כץ: כשקורה דבר כזה לעובד מדינה, הוא זכאי לקבל, בתנאים מסויימים כמובן, מימון משפטי.
יוסי כץ: אם הוא מבצע עבירה מסויימת בזדון, הוא לא יקבל את המימון המשפטי.
יוסי כץ: אבל בוודאי אדם שזוכה בדין, בוודאי אדם שהוחלט לא להגיש נגדו תביעה משפטית, זכאי לקבל מימון משפטי.
יוסי כץ: ואנחנו נשמע את המצב לגבי עובדי מדינה.
יוסי כץ: התופעה שבה חברי כנסת צריכים לחזר על הפתחים ולאסוף תרומות למימון הגנה משפטית בגין דבר שנובע ממילוי תפקידם, היא כשלעצמה תופעה לא רצויה ובהחלט צריך לתת את הדעת אם זהו הפתרון האידיאלי.
יוסי כץ: המחלקה המשפטית הציגה שורה ארוכה של שאלות מאוד נוקבות, מאוד ברורות.
יוסי כץ: אני מציע לחברי הכנסת לעבור על הדברים שנשאלו כאן, כי בוודאי שונה הדבר לגבי גוף שקובע לעצמו את הכללים.
יוסי כץ: אנחנו חוזרים עוד פעם לסוגייה שאנחנו קובעים לעצמנו את הכללים.
יוסי כץ: אני לא יודע אם זה נשאל בתור אחת השאלות.
אנה שניידר: אנחנו נבקש מחברי הכנסת לעבור שאלה שאלה ולהחליט לגביהן.
יוסי כץ: אני מציע לחברי הכנסת שמשתתפים בדיון להתייחס גם לשאלות שנשאלו כאן.
יוסי כץ: הייתי מציג שאלה מוסרית, נקרא לזה, האם רצוי שוועדת הכנסת תקבע את הכללים או אם רצוי שנעביר את זה לוועדה ציבורית שהיא תקבע את הכללים.
נעמי חזן: אפשר להתייחס קודם לשאלה האחרונה, כי במידה ואנחנו מחליטים שוועדת הכנסת לא צריכה לטפל בזה, כל רשימת השאלות היא במקום אחר.
אנה שניידר: לדעתי ועדת הכנסת היא הפורום שצריך לטפל בשאלה העקרונית.
נעמי חזן: האם היא צריכה לטפל?
יוסי כץ: אני רוצה שיהיה ברור, בדיון היום ספק בעיניי אם יתקבלו החלטות מחייבות.
יוסי כץ: נראה על פי התקדמות הדיון.
יוסי כץ: אבל דבר אחד בטוח, הוצגה פה בעיה שצריך לתת לה מענה, בין אם המענה הזה יינתן על ידי ועדת הכנסת ובין אם הוא יינתן על ידי ועדה ציבורית חיצונית.
יוסי כץ: אם אני אגיע למסקנה שאין מקום להחלטה בוועדת הכנסת, מן הסתם אפנה את הנושא ליושב-ראש הכנסת ואבקש ממנו למנות איזושהי ועדה ציבורית שתמליץ בפני הכנסת.
אנה שניידר: או חקיקה.